Document ID: 32007D0732

СЪВМЕСТНО ДЕЙСТВИЕ 2007/732/ОВППС НА СЪВЕТА
от 13 ноември 2007 година
за изменение на Съвместно действие 2007/106/ОВППС за удължаване на мандата на специалния представител на Европейския съюз за Афганистан
СЪВЕТЪТ НА ЕВРОПЕЙСКИЯ СЪЮЗ,
Като взе предвид Договора за Европейския съюз, и по-специално член 14, член 18, параграф 5, и член 23, параграф 2 от него,
като има предвид, че:
(1)
На 15 февруари 2007 г. Съветът прие Съвместно действие 2007/106/ОВППС за удължаване на мандата на специалния представител на Европейския съюз за Афганистан (1).
(2)
На 30 май 2007 г. Съветът прие Съвместно действие 2007/369/ОВППС относно установяване на Полицейска мисия на Европейския съюз в Афганистан (EUPOL АФГАНИСТАН) (2) за период от три години.
(3)
На 13 ноември 2007 г. Съветът прие Съвместно действие 2007/733/ОВППС (3) за изменение на Съвместно действие 2007/369/ОВППС, за да отрази новата структура на командване и контрол при операции на ЕС за управление на граждански кризи, одобрена от Съвета на 18 юни 2007 г.
(4)
Мандатът на специалния представител на Европейския съюз за Афганистан следва да бъде изменен, за да отрази неговата роля по отношение на EUPOL АФГАНИСТАН в съответствие с новата структура на командване и контрол при операции на ЕС за управление на гражданска криза,
ПРИЕ НАСТОЯЩОТО СЪВМЕСТНО ДЕЙСТВИЕ:
Член 1
Съвместно действие 2007/106/ОВППС се изменя, както следва:
1.
Следната точка се добавя към член 3:
„и)
предоставя на ръководителя на Полицейската мисия на Европейския съюз в Афганистан (EUPOL АФГАНИСТАН) насоки в областта на местната политика. СПЕС и командващият гражданските операции се консултират взаимно съгласно изискванията“.
2.
Точка д) от член 7, параграф 2 сe заличава.
Член 2
Настоящото съвместно действие влиза в сила в деня на приемането му.
Член 3
Настоящото съвместно действие се публикува в Официален вестник на Европейския съюз.
Съставено в Брюксел на 13 ноември 2007 година.

Labels: 18
15
5